
Irsk liberal i spidsen for Europa-Parlamentet 

Ny formand for Europa-Parlamentet bliver de næste 2 ½ år det irske uafhængige medlem af Parlamentets liberale gruppe Patrick Cox. 

Cox måtte dog gennem et spændende afstemningsforløb, hvor han først efter tre afstemningsrunder vandt over den socialdemokratiske modkandidat skotten David Martin. Cox opnåede her det nødvendige flertal, da han fik 298 af de afgivne 568 stemmer. David Martin opnåede 237 stemmer.

Valget af den veltalende irer var ikke nogen stor overraskelse, idet Cox på forhånd havde sikret sig støtte hos Europa-Parlamentets største politiske gruppe Det Europæiske Folkeparti (PPE). PPE´s opbakning til Cox var tilbagebetaling for den liberale gruppes støtte til den afgående franske formand Niocole Fontaine, da hun blev valgt i 1999.

Alligevel var valget af Cox et brud med fortiden. For første gang i 20 år valgte Europa-Parlamentet en formand fra en mindre politisk gruppe. Formandsposten er ellers traditionelt gået på skift mellem Parlamentets to store politiske grupper PPE og De Europæiske Socialdemokrater (PSE). 

Sidst en liberal stod i spidsen for Europa-Parlamentet, var da franskmanden Simone Veil var formand i 1979-82. 

At Cox kommer fra en mindre medlemsstat, er heller ikke hverdagskost i Europa-Parlamentet, idet man ikke siden Pieter Dankert (Holland) i 1982-84 har haft en formand fra en mindre medlemsstat.

Pat Cox har været formand for den liberale gruppe i Europa-Parlamentet siden 1998, efter fire år som næstformand i gruppen. Han har desuden en fortid som studievært på irsk national tv i 80’erne. Cox er 49 år og uddannet økonom fra Trinity College i Dublin.

Ny kabinetchef for Cox bliver danskeren Bo Manderup Jensen, der hidtil har fungeret som generalsekretær for den liberale gruppe i Europa-Parlamentet.

Cox valgt efter tre afstemningsrunder

Cox måtte gennem tre afstemningsrunder, før formandsposten var sikret
. I første runde var der opstillet fem kandidater. Foruden Cox og Martin kandiderede også Jens-Peter Bonde fra Junibevægelsen, Gérard Onesta (Ale/Grønne) og Francis Wurtz fra Gue/NGL. Wurtz og Onesta udgik begge efter første afstemningsrunde, mens Bonde fortsatte indtil tredje og sidste runde, hvor han dog kun opnåede 33 stemmer efter i anden runde at have fået 76 stemmer.

Antal stemmer til formandskandidater

Kandidat
1 valgrunde
2. valgrunde
3 valgrunde

Pat Cox
254
277
298

David Martin
184
226
237

Jens-Peter Bonde
66
76
33

Francis Wurtz
42



Gerard Onesta
37



Gyldige stemmer
583
579
576

Europa-Parlamentet valgte nye næstformænd

Europa-Parlamentet valgte ligeledes 14 næstformænd, der blev valgt ved akklamation.

David Martin blev valgt som første næstformand, mens grækeren Giorgos Dimitrakopoulos og Charlotte Cederdsciöld fra Sverige blev udpeget som henholdsvis 2. og 3. næstformænd.

For tolv af næstformændenes vedkommende var der tale om genvalg. Nye næstformænd var kun Charlotte Cedersciöld og Giorgos Dimitrakpoulos 

Næstformand nr.:
Navn
Politisk gruppe
Nationalitet

1
David Martin
PSE
UK

2
Giorgos Dimitrakopoulos
PPE
Græk

3
Charlotte Cederschiöld
PPE
Sve

4
Renzo Imbeni
PSE
It

5
Alejo Vidal-Quadras Roca
PPE
Sp

6
Guido Podesta
PSE
It

7
Ingo Friedrich
PPE
Ty

8
Catherine Lalumiére
PSE
Fr

9
Joan Colom I Naval
PSE
Sp

10
José Pacheco Pereira
PPE
Por

11
James Provan
PPE
UK

12
Gerhard Schmid
PSE
Ty

13
Gérard Onesta
Grønne/EFA
Fr

14
Alonso Puerta
GUE/NGL
Sp

Venlig hilsen

Morten Knudsen

� 	Ifølge artikel 14 i Europa-Parlamentets forretningsorden skal en kandidat opnå et flertal af de afgivne stemmer, før denne kan erklæres som formand. Hvis der ikke en kandidat, der har opnået et sådant flertal efter tre runder, skal der i den fjerde runde kun stemmes mellem de to kandidater, der fik flest stemmer i tredje runde.





